ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கோவிட் -19 குறித்த அண்மைச் செய்திகள்
4 லட்சத்திற்கும் மேற்பட்டோர் குணமடைந்துள்ளனர்.
சிகிச்சை பெறுவோர் எண்ணிக்கையை விட அதிகமாக 1.65
லட்சம் பேர் குணமடைந்துள்ளனர்.
கோவிட்-19 பெருந்தொற்று பரவுவதைக் கட்டுப்படுத்தவும், சமாளிக்கவும், மத்திய அரசு, மாநில / யூனியன் பிரதேச அரசுகளுடன் இணைந்தும், திட்டமிட்டும் மேற்கொண்டு வரும் நடவடிக்கைகள் காரணமாக, கோவிட்-19 பாதிப்பிலிருந்து குணமடைந்தோர் எண்ணிக்கை, இன்று  4,09.082-ஆக அதிகரித்துள்ளது. கடந்த 24 மணி நேரத்தில் மட்டும் 14,856 நோயாளிகள் கோவிட்-19 பாதிப்பிலிருந்து குணமடைந்துள்ளனர்.
கோவிட்-19 பாதிப்புக்கு தற்போது சிகிச்சை பெற்று வருவோர் எண்ணிக்கையை விட 1,64,268க்கும் அதிகமானோர் இதுவரை குணமடைந்துள்ளனர். இதன் மூலம், தேசிய அளவில் கோவிட்-19 பாதிப்பிலிருந்து குணமடைந்தோர் சதவீதம் 60.77% ஆக உள்ளது.
தற்போது, 2,44,814 பேர் மருத்துவமனைகளில் சிகிச்சை பெற்று வருகின்றனர், இவர்கள் அனைவரும் மருத்துவர்களின் தீவிரக் கண்காணிப்பில் உள்ளனர்.
21 மாநிலங்கள்/யூனியன் பிரதேசங்களில், குணமடைவோர் எண்ணிக்கை, தேசிய சராசரியை விட அதிகமாக உள்ளது. அந்தப் பட்டியல் வருமாறு:
|
|
வ.எண்.
|
|
மாநிலம்/யூனியன் பிரதேசம்
|
|
குணமடைவோர் வீதம்
|
|
1
|
|
சண்டிகர்
|
|
85.9%
|
|
2
|
|
லடாக்
|
|
82.2%
|
|
3
|
|
உத்தராகண்ட்
|
|
80.9%
|
|
4
|
|
சட்டிஸ்கர்
|
|
80.6%
|
|
5
|
|
ராஜஸ்தான்
|
|
80.1%
|
|
6
|
|
மிசோரம்
|
|
79.3%
|
|
7
|
|
திரிபுரா
|
|
77.7%
|
|
8
|
|
மத்தியப்பிரதேசம்
|
|
76.9%
|
|
9
|
|
ஜார்கண்ட்
|
|
74.3%
|
|
10
|
|
பிகார்
|
|
74.2%
|
|
11
|
|
ஹரியானா
|
|
74.1%
|
|
12
|
|
குஜராத்
|
|
71.9%
|
|
13
|
|
பஞ்சாப்
|
|
70.5%
|
|
14
|
|
தில்லி
|
|
70.2%
|
|
15
|
|
மேகாலயா
|
|
69.4%
|
|
16
|
|
ஒடிசா
|
|
69.0%
|
|
17
|
|
உத்தரப்பிரதேசம்
|
|
68.4%
|
|
18
|
|
இமாசலப்பிரதேசம்
|
|
67.3%
|
|
19
|
|
மேற்கு வங்கம்
|
|
66.7%
|
|
20
|
|
அஸ்ஸாம்
|
|
62.4%
|
|
21
|
|
ஜம்மு காஷ்மீர்
|
|
62.4%
நாடு முழுவதும் பரிசோதனைக் கூடங்களின் எண்ணிக்கை தொடர்ந்து அதிகரிக்கப்பட்டு வருகிறது. அரசு சார்பில் 786 பரிசோதனைக் கூடங்களும், 314 தனியார் பரிசோதனைக் கூடங்கள் என, நாடு முழுவதும் 1,100-க்கும் மேற்பட்ட பரிசோதனைக் கூடங்கள் செயல்பட்டு வருகின்றன. அதன் விவரம் வருமாறு :
• உடனுக்குடன் பரிசோதிக்கும் ஆர்.டி. பி.சி.ஆர் அடிப்படையிலான பரிசோதனைக் கூடங்கள்: 591 
• உண்மையான இயல்பு அடிப்படையிலான பரிசோதனைக் கூடங்கள் : 417 
• சி.பி.நாட் அடிப்படையிலான பரிசோதனைக் கூடங்கள்: 92 
திட்டமிட்ட சோதனை, தொடர்பில் இருந்தவர்களைக் கண்டறிதல், சிகிச்சையளித்தல் உத்தியை, கோவிட்-19 பரிசோதனை மேற்கொள்வதில் இருந்த தடைகளை அகற்ற அண்மையில் மேற்கொண்ட பல்வேறு நடவடிக்கைகளுடன் இணைத்தால், தினசரி பரிசோதனை செய்வோர் எண்ணிக்கை தொடர்ந்து அதிகரிக்கும்; கடந்த 24 மணி நேரத்தில் 2,48,934 மாதிரிகள் பரிசோதிக்கப்பட்டுள்ளன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 97,89,066 ஆகும்.
‘பொது மருத்துவம் மற்றும் சிறப்பு மனநலச் சேவை’ தொடர்பாக, மத்திய சுகாதாரம் மற்றும் குடும்பநலத்துறை தகவல்களை வெளியிட்டுள்ளது. அதன் விவரங்களை அறிந்துகொள்ள:
https://www.mohfw.gov.in/pdf/MentalHealthIssuesCOVID19NIMHANS.pdf
பழங்குடியினர் நலத்துறை அமைச்சகம்
மத்திய பழங்குடியினர் நலத்துறை அமைச்சர் திரு அர்ஜுன் முண்டா அந்தமானில் 4 நாட்கள் பயணம்
மத்திய பழங்குடியினர் நலத்துறை அமைச்சர் திரு அர்ஜுன் முண்டா, அந்தமானில் 4 நாட்கள் சுற்றுப்பயணம் மேற்கொண்டுள்ளார். இந்தப் பயணத்தின் ஒரு பகுதியாக போர்ட்பிளேரில் உள்ள மண்டல மானுடவியல் அருங்காட்சியகத்திற்கு சென்று பார்வையிட்டார். இந்த அருங்காட்சியகத்தில் 6 பழங்குடியினரின் வாழ்வியலை சித்தரிக்கும் அரிய பொருட்கள் காட்சிக்கு வைக்கப்பட்டுள்ளன.
இதைத்தொடர்ந்து போர்ட்பிளேர் யூனியன் பிரதேச நிர்வாகத்தின் உயர் அதிகாரிகளுடன் திரு அர்ஜுன் முண்டா ஆய்வு மேற்கொண்டார். இந்த ஆய்வின் போது, மத்திய அரசின் நிதி உதவியுடன் அந்தமான் நிக்கோபர் தீவுகளில் முன்னெடுக்கப்பட்டுள்ள வளர்ச்சிப் பணிகள் குறித்தும், ஒடுக்கப்பட்ட பழங்குடியின மக்களை பாதுகாப்பதற்கான முன்னெச்சரிக்கை நடவடிக்கைகள் குறித்தும் கேட்டறிந்தார்.
பின்னர் அங்குள்ள தேசிய நினைவுச் சின்னமான செல்லுலார் சிறையில் உள்ள வீர் சாவார்கர் இருந்த அறையை திரு அர்ஜுன் முண்டா பார்வையிட்டார்.
பிரதமர் அலுவலகம்
விஜய் திவஸ் நிகழ்வையொட்டி, 1971-ல் போராடிய தீரமிக்க ராணுவ வீரர்களைப் பிரதமர் நினைவுகூர்ந்துள்ளார்
விஜய் திவஸ் நிகழ்வையொட்டி, 1971-ல் போராடிய தீரமிக்க ராணுவ வீரர்களைப் பிரதமர் திரு நரேந்திர மோடி நினைவுகூர்ந்துள்ளார்.
“विजय दिवस पर भारतीय सैनिकों के साहस, शौर्य और पराक्रम को नमन करता हूं। 1971 में आज के दिन हमारी सेना ने जो इतिहास रचा, वह सदा स्वर्णाक्षरों में अंकित रहेगा।”, என்று பிரதமர் கூறியுள்ளார்.
குறு சிறு மற்றும் நடுத்தர தொழில் துறை அமைச்சகம்
ராணுவ தினமான நாளை லோங்கேவாலாவில் காதி தேசியக் கொடி காட்சிப்படுத்தப்படும்.
காதி துணியால் உருவாக்கப்பட்ட உலகின் மிகப்பெரிய தேசியக் கொடி, ஜெய்சால்மரில் உள்ள இந்தியா-பாகிஸ்தான் எல்லையில் சனிக்கிழமையன்று "ராணுவ தினத்தை" கொண்டாடும் வகையில் பொதுப் பார்வைக்கு வைக்கப்படும்.
1971-ல் இந்தியாவுக்கும் பாகிஸ்தானுக்கும் இடையிலான வரலாற்று முக்கியத்துவம் வாய்ந்த போரின் முக்கிய களமாக இருந்த லோங்கேவாலாவில் தேசியக் கொடி காட்சிப்படுத்தப்படும்.
அக்டோபர் 2, 2021 அன்று லேவில் இந்த தேசியக் கொடி முதல் முறையாக அறிமுகப்படுத்தப்பட்டதிலிருந்து 5-வது பொதுக் காட்சிப்படுத்தலாக இது இருக்கும். அக்டோபர் 8, 2021 அன்று விமானப்படை தினத்தன்று ஹிண்டன் விமானத் தளத்திலும், இந்தியாவில் 100 கோடி கொவிட் தடுப்பூசிகள் வழங்கப்பட்டதைக் குறிக்கும் வகையில் அக்டோபர் 21-ம் தேதி செங்கோட்டையிலும் இது காட்சிப்படுத்தப்பட்டது.
டிசம்பர் 4, 2021 அன்று கடற்படை தினத்தை கொண்டாடுவதற்காக மும்பையில் இந்தியாவின் நுழைவுவாயில் அருகே உள்ள கடற்படை தளத்தில் இந்த தேசியக் கொடி காட்சிப்படுத்தப்பட்டது.
இந்தியத்தன்மையின் கூட்டு உணர்வையும் காதியின் பாரம்பரிய கைவினைக் கலையையும் குறிக்கும் நினைவுச்சின்னமாக அமைந்துள்ள இந்த தேசியக் கொடி, சுதந்திரத்தின் 75 ஆண்டுகளைக் கொண்டாடும் வகையில் 'விடுதலையின் அமிர்தப் பெருவிழாவை' குறிக்கும் விதமாக காதி மற்றும் கிராமத் தொழில்கள் ஆணையத்தால் கருத்துருவாக்கம் செய்யப்பட்டு தயாரிக்கப்பட்டது.
இந்த தேசியக் கொடி 225 அடி நீளம், 150 அடி அகலம் மற்றும்  1400 கிலோ எடை கொண்டது ஆகும். இந்தக் கொடியைத் தயாரிக்க 70 காதி கைவினைஞர்களுக்கு 49 நாட்கள் ஆனது. இதன் மூலம் காதி கைவினைஞர்கள் மற்றும் அதைச் சார்ந்த தொழிலாளர்களுக்கு கிட்டத்தட்ட 3500 மணி நேர கூடுதல் வேலை கிடைத்துள்ளது.
33,750 சதுர அடி பரப்பளவைக் கொண்ட கொடியை உருவாக்க 4500 மீட்டர் கையால் சுழற்றப்பட்ட, கையால் நெய்யப்பட்ட காதி பருத்தி பயன்படுத்தப்பட்டுள்ளது. கொடியில் உள்ள அசோக சக்கரம் 30 அடி விட்டம் கொண்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1789943
எஃகுத்துறை அமைச்சகம்
எஃகு ஆலைகளின் நவீனமயமாக்கல்
நாடாளுமன்றத்தின் மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய எஃகு அமைச்சர் திரு ராம் சந்திர பிரசாத் சிங் கீழ்காணும் தகவல்களை அளித்தார்.
கட்டுப்பாடுகள் தளர்த்தப்பட்ட துறையான எஃகு துறையில் அமைச்சகத்தின் பங்கு வசதிகளை அளிப்பது மட்டுமே ஆகும். தொழில்நுட்ப மற்றும் வர்த்தக தேவைகளை கருத்தில் கொண்டு எஃகு ஆலைகளை நவீனப்படுத்துவது குறித்த முடிவு அந்தந்த நிறுவனங்களால் எடுக்கப்படுகிறது.
இரு பொதுத்துறை எஃகு நிறுவனங்களான ஸ்டீல் அத்தாரிட்டி ஆப் இந்தியா லிமிடெட்  மற்றும் ராஷ்டிரிய இஸ்பட் நிகாம் லிமிடெட்  ஆகியவை கடந்த தசாப்தத்தில் தங்களது ஆலைகளை நவீனப்படுத்தி உள்ளன. பிலாய், பொகோரோ, ரூர்கேலா, துர்காபூர் மற்றும் பர்ன்பூரில் உள்ள தனது ஆலைகளை செயில் நிறுவனமும், விசாகப்பட்டினத்தில் உள்ள தனது ஆலையை ஆர் ஐ என் எல் நிறுவனமும் நவீனப்படுத்தியுள்ளன.
எஃகு ஆலைகளின் நவீனமயமாக்கலுக்கு இந்திய அரசு எந்தவிதமான நிதியையும் ஒதுக்கீடு செய்யவில்லை. தொடர்புடைய நிறுவனங்களின் சொந்த நிதியிலிருந்து அல்லது கடன் வாங்கியோ ஆலைகளின் நவீனமயமாக்கல் செய்யப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744786
------
(Visitor Counter : 121
எரிசக்தி அமைச்சகம்
உத்தரப்பிரதேசமாநிலம் சித்தார்த் நகரில் உள்ள மாவட்ட மருத்துவமனையில் அதிநவீன ஆபரேஷன் தியேட்டர்களை கட்டுவதற்கு பவர் ஃபைனான்ஸ் கார்ப்பரேஷன் லிமிடெட் ஒப்பந்தம்.
உத்தரப்பிரதேச மாநிலம் சித்தார்த் நகரில் உள்ள மாவட்ட மருத்துவமனையில் இரண்டு அதிநவீன ஆபரேஷன் தியேட்டர்களைக் கட்டுவதற்கான ஒப்பந்தம் கையெழுத்திடப்பட்டுள்ளது. இந்தியாவின் முன்னணி வங்கி சாரா நிதி நிறுவனமான, அரசுக்கு சொந்தமான, பவர் ஃபைனான்ஸ் கார்ப்பரேஷன் லிமிடெட்  மற்றும் சித்தார்த் நகர் மாவட்ட நிர்வாகம் இடையே இந்த ஒப்பந்தம் கையெழுத்திடப்பட்டுள்ளது. இந்த ஒப்பந்தத்தின்படி, சித்தார்த் நகர் மாவட்ட நிர்வாகத்திற்கு இந்தத் திட்டத்தை நிறைவேற்ற பிஎஃப்சி தொண்ணூற்று நான்கு லட்சம் ரூபாய் நிதி உதவியை, கார்ப்பரேட் சமூகப்பொறுப்புத் திட்டத்தின் கீழ் வழங்கும்.
திரு. எம். பிரபாகர் தாஸ், சிஜிஎம் , பிஎஃப்சி  மற்றும் டாக்டர் தினேஷ் குமார் சவுத்ரி, சித்தார்த் நகர் துணைத் தலைமை மருத்துவ அதிகாரி, அந்தந்த அமைப்புகளின் சார்பாக இந்த ஒப்பந்தத்தில் கையெழுத்திட்டன.
இந்த ஒப்பந்தம் சித்தார்த் நகர் மாவட்ட நிர்வாகத்தின் கீழ் உள்ள பகுதிகளில் குழந்தை இறப்பு விகிதம்  மற்றும் தாய் இறப்பு விகிதம்  ஆகியவற்றைக் குறைக்கத் தேவையான உள்கட்டமைப்புகளை உருவாக்கத் தேவையான உதவிகளை வழங்கும் நோக்கம் கொண்டது. இந்த மாவட்டத்தின் அருகிலுள்ள பகுதிகளில் பிறந்த குழந்தைகளின் இறப்பு விகிதத்தை  குறைக்கவும் இந்த உள்கட்டமைப்பு மேம்பாடு உதவும்.
(Visitor Counter : 146
பொருளாதார விவகாரங்களுக்கான மத்திய அமைச்சரவைக் குழு
சில மத்திய பொதுத்துறை நிறுவனங்களை பங்குப் பரிவர்த்தனை பட்டியலில் இணைப்பதற்கு மத்திய அமைச்சரவை ஒப்புதல்
கீழே குறிப்பிடப்பட்ட ஏழு மத்திய பொதுத்துறை நிறுவனங்கள் தொடக்க நிலை விற்பனை /தொடர்ந்தநிலை விற்பனை  மூலம் பங்குப் பரிவர்த்தனை பட்டியலில் சேருவதற்கு பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு ஒப்புதல்அளித்தது.
- தொலைத்தொடர்பு ஆலோசகர்கள் இந்தியா நிறுவனம், டி.சி.ஐ.எல்-ஐ.பி.ஓ மூலம்
- ரயில் டெல் இந்தியக் கழகம்-ஐ.பி.ஓ மூலம்
- தேசிய எண்ணெய் வித்துக்கள் கழகம் - ஐ.பி.ஓ மூலம்
- தெஹிரி நீர் மேம்பாட்டுக் கழகம் - ஐ.பி.ஓ மூலம்
- தண்ணீர் மற்றும் மின்சார ஆலோசனை சேவைகள் - ஐ.பி.ஓ மூலம்
- எஃப்.சி.ஐ அராவாலி ஜிப்சம் மற்றும் தாதுப் பொருட்கள் நிறுவனம் - ஐ.பி.ஓ மூலம்
- குத்ரேமுக் இரும்புத் தாது நிறுவனம் - எஃப்.பி.ஓ மூலம்
இந்த பொதுத்துறை நிறுவனங்கள் பங்குப் பரிவர்த்தனை நிலைய பட்டியலில் சேருவதால் அவற்றின் மதிப்பு திறந்துவிடப்பட்டு, முதலீட்டாளர்கள் பங்கேற்பு அதிகரிக்கும்.
பொதுத்துறை நிறுவனங்கள் பங்குப் பரிவர்த்தனை பட்டியலில் சேருவதற்கான தகுதி தரங்கள் விரிவாக்கப்பட்டுள்ளன.
உள்துறை அமைச்சகம்
இடம் பெயர்ந்த தொழிலாளர்களின் பாதுகாப்பு, உறைவிடம், உணவு கிடைப்பதை உறுதி செய்யுமாறு அனைத்து மாநிலங்கள் / யூனியன் பிரதேசங்களுக்கு அமைச்சரவை செயலாளர் கடிதம்
நாட்டில் கொவிட்-19 தொற்று பரவலைத் தடுப்பதற்காக அமல்படுத்தப்பட்டுள்ள பொது முடக்க நடவடிக்கைகளின் போது, இடம் பெயர்ந்த தொழிலாளர்கள் மற்றும் சிக்கித் தவிப்பவர்களின் நலனுக்கு அதிக முக்கியத்துவத்தை மத்திய அரசு அளித்து வருகிறது.
இடம் பெயர்ந்த தொழிலாளர்களின் பாதுகாப்பு, உறைவிடம் மற்றும் உணவு கிடைப்பதை உறுதி செய்ய, உள்துறை அமைச்சகம் வெளியிட்ட விரிவான வழிகாட்டுதல்கள் சிறப்பாக அமல்படுத்தப்படுவதை உறுதி செய்யுமாறு அனைத்து மாநிலங்கள் / யூனியன் பிரதேசங்களுக்கு அமைச்சரவை செயலாளர் கடிதம் எழுதி உள்ளார்.
நிலைமையை உடனே ஆய்வு செய்யுமாறு அனைத்து மாவட்ட ஆட்சி தலைவர்களையும் அறிவுறுத்தும்படி இந்த கடிதம் மாநிலங்களை வலியுறுத்துகிறது. இடம் பெயர்ந்த தொழிலாளர்கள் தொடர்பான விஷயங்களை ஒருங்கிணைக்கவும் கண்காணிக்கவும் தொடர்பு அலுவலர்களை, இது வரை நியமிக்கப்படாமல் இருந்தால், மாவட்ட ஆட்சி தலைவர்கள் நியமிக்கலாம். மாநகரங்களில் நலத் திட்டங்களை அமல்படுத்தும் பொறுப்பை மாநகராட்சி ஆணையர்களிடம் வழங்கலாம்.
இடம் பெயர்ந்த தொழிலாளர்கள் மற்றும் சிக்கித் தவிக்கும் நபர்களின் விரிவான கணக்கெடுப்பை அனைத்து மாவட்டங்களும் எடுத்து, அவர்களுக்கு உணவும் உறைவிடமும் அளிக்கத் தேவையான அனைத்து நடவடிக்கைகளையும் எடுக்கலாம் என்று தெரிவிக்கப்பட்டுள்ளது.
ஒவ்வொரு நிவாரண முகாமும் ஒரு மூத்த அலுவலரின் பொறுப்பில் இருக்க வேண்டும் என்றும் அந்த கடிதம் வலியுறுத்துகிறது. பொது முடக்கத்தின் போது இடம் பெயர்ந்த தொழிலாளர்கள் மற்றும் சிக்கித் தவிக்கும் நபர்களுக்கு உணவை வழங்க சமூக சமுதாய அமைப்புகள் மற்றும் மதிய உணவு வசதிகளின் வலைப்பின்னலின் ஆதரவை அவர்கள் பட்டியலிடலாம். சுகாதார மற்றும் குடும்ப நல அமைச்சகம் வெளியிட்டுள்ள வழிகாட்டுதல்களின் படி மனநிலை சமூக ஆலோசனையை அவர்களுக்கு வழங்கலாம் என்று அந்த கடிதத்தில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
மத்திய அரசின் சுகாதாரத் திட்டத்தின் மூத்த நிர்வாக மருத்துவ அதிகாரிகளுக்கான பயிற்சித் திட்டத் தொடக்க விழாவில் மத்திய சுகாதார அமைச்சர் டாக்டர் மன்சுக் மாண்டவியா உரையாற்றினார்
ஆரோக்கியமான மற்றும் வளர்ச்சி மிகு நாட்டை கட்டமைக்க நேர்மறையான சிந்தனை மற்றும் அர்ப்பணிப்புடன் கூடிய நல்ல மனநிலை அவசியம் என்று மத்திய சுகாதாரத் துறை அமைச்சர் டாக்டர் மன்சுக் மாண்டவியா தெரிவித்துள்ளார்.
புதுதில்லியில் மத்திய அரசின் சுகாதாரத் திட்ட மூத்த நிர்வாக மருத்துவ அதிகாரிகளுக்கான பயிற்சித் திட்டத் தொடக்க விழாவில் கலந்துகொண்டு அவர் உரையாற்றினார். அனைவரும் அர்ப்பணிப்பு உணர்வுடன் செயலாற்றும் கர்மயோகியாக விளங்க வேண்டும் என்றும் அவர் தெரிவித்தார். நாம் அனைவரும் நேர்மறையான சிந்தனையுடன் பணியாற்ற வேண்டும் என்றும் டாக்டர் மன்சுக் மாண்டவியா குறிப்பிட்டார்.
இந்நிகழ்ச்சியில் மத்திய சுகாதாரத் துறை இணையமைச்சர் டாக்டர் பாரதி பவார் உள்ளிட்டோர் கலந்துகொண்டனர்.
நாடு முழுவதும் 75 நகரங்களில் 460 நலவாழ்வு மையங்கள் மூலம் மத்திய அரசு ஊழியர்கள் மற்றும் ஓய்வூதியதாரர்களுக்கென மத்திய அரசின் சுகாதாரத் திட்டம் தொடங்கப்பட்டுள்ளது. இதன்மூலம் 41.2 லட்சம் பேர் பயனடைகின்றனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleseDetail.aspx?PRID=1846918
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
தகவல் அறியும் உரிமை சட்டம் குறித்து பொதுமக்களிடம் விழிப்புணர்வு ஏற்படுத்த வேண்டும்: மத்திய அமைச்சர் ஜித்தேந்திர சிங்
ஜம்மு காஷ்மீரில் தகவல் அறியும் உரிமை சட்டம் முழுவதுமாக செயல்படுவதாகவும், இதன் செயல்பாடு குறித்து மக்களிடையே விழிப்புணர்வு ஏற்படுத்த வேண்டும் என மத்திய பணியாளர் துறை இணை அமைச்சர் டாக்டர்.ஜித்தேந்திர சிங் கூறினார்.
மூத்த தகவல் ஆணையர் திரு.டி.பி.சின்ஹாவுடன் நடந்த ஆலோசனை கூட்டத்துக்குப்பின் பேசிய மத்திய அமைச்சர் ஜித்தேந்திர சிங், ஆடிஐ சட்டம் பற்றி மக்களிடையே விழிப்புணர்வு ஏற்படுத்த சிவில் சொசைட்டி அமைப்பினர் முன்வர வேண்டும் என வலியுறுத்தினார். அப்போதுதான், மத்திய தகவல் ஆணையத்துக்கு அற்பமான மற்றும் தேவையற்ற கேள்விகளின் சுமை குறையும் என அவர் கூறினார். தவிர்க்க கூடிய ஆர்டிஐ மனுக்களை தகவல் அதிகாரிகள் பரிசீலிக்காமல் இருக்கலாம் என அவர் ஆலோசனை கூறினார். அரசுத் துறை தொடர்பான அனைத்து தகவல்களும் இணையதளங்களில் இருப்பதாகவும் அவர் தெரிவித்தார்.
கொவிட்-19 தொற்றுக்கு மத்தியில், ஜம்மு & காஷ்மீரின் ஆர்டிஐ மனுக்களை, தகவல் ஆணைய அதிகாரிகள் கடந்த மே 15ம் தேதி முதல் காணொலி காட்சி மூலமாக விசாரித்து நடவடிக்கை மேற்கொண்டதை டாக்டர்.ஜித்தேந்திர சிங் பாராட்டினார். தற்போது இந்திய குடிமக்கள் யாரும், ஜம்மு & காஷ்மீர் தொடர்பான தகவல்களை ஆர்டிஐ மூலம் பெறலாம் எனவும், அமைச்சர் ஜித்தேந்திர சிங் தெரிவித்தார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1653371
(Visitor Counter : 79
சுகாதாரம் மற்றும் குடும்ப நலத்துறை அமைச்சகம்
தேசிய சுகாதார இயக்கத்தின் முன்னேற்றம் மற்றும் தேசிய சுகாதார இயக்கத்தின் அதிகாரமிக்க திட்டக் குழு மற்றும் இயக்க வழிகாட்டுக் குழுவின் முடிவுகள் குறித்து மத்திய அமைச்சரவைக்கு எடுத்துரைக்கப்பட்டது
பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவையிடம், தேசிய சுகாதார இயக்கத்தின்  கீழான முன்னேற்றம் மற்றும் புதிய திட்டங்கள் குறித்தும் மற்றும் தேசிய சுகாதார இயக்கத்தின் அதிகாரமிக்க திட்டக் குழு மற்றும் இயக்க வழிகாட்டுக் குழுவின் முடிவுகள் குறித்து எடுத்துரைக்கப்பட்டது.
சிறப்பம்சங்கள்:
கடந்த ஐந்து ஆண்டுகளிலும் மற்றும் 2017-18-ம் ஆண்டிலும் தேசிய சுகாதார இயக்கம் எய்திய வெளிப்பாடுகள் :
- 2010-12-ல் 178 ஆக இருந்த மகப்பேறு இறப்பு விகிதம்  2014-16-ல் 2.7% குறைந்து 130 ஆக உள்ளது;
- 2011-ல் 44 ஆக சிசு இறப்பு விகிதம் , 2016-ல் 34 ஆக குறைந்துள்ளது. 2015 முதல் 2018 வரையில், ஆண்டுதோறும் சிசு இறப்பு விகிதத்தின் குறைவு 8.1% ஆகும்;
- 2011-ல் 55 ஆக 5 வயதுக்குள்ளானவர்களின் இறப்பு விகிதம் , 2016-ல் 39 ஆக குறைந்துள்ளது. 2015-16-ம் ஆண்டில், 5 வயதுக்குள்ளானவர்களின் இறப்பு விகிதத்தின் குறைவு 9.3% ஆகும்.
- 2011-ல் 2.3% ஆக இருந்த மொத்த கருவுறுதல் விகிதம், 2016-ல் 2.3% ஆக குறைந்துள்ளது. 2011-16 வரையிலான காலத்தில் மொத்த கருவுறுதல் விகிதத்தின் ஆண்டு கூட்டு விதிம் 1.7% ஆக உள்ளது; மற்றும்
மேலும், கீழே குறிப்பிட்டுள்ளவை போன்று பல்வேறு நோய்கள் தொடர்பான உடல்நல குறியீடுகள் முன்னேற்றம் அடைந்துள்ளன:
- மலேரியாவை பொறுத்தவரை, 2011-ல் 1.10 ஆக இருந்த வருடாந்திட பாரசைட் சம்பவம், 2016-ல் 0.84 ஆக குறைந்துள்ளது. 2017-ல் மலேரியா சம்பவங்கள் 30% குறைந்துள்ளதுடன், மலேரியாவிலான இறப்பு 70% குறைந்துள்ளது.;
- 2013-ல் 1 லட்சம் மக்கள் தொகைக்கு 234 ஆக இருந்த காசநோய் சம்பவம் , 2017-ல் 204 ஆக குறைந்துள்ளது. 2016-ல் ஒரு லட்சத்திற்கு 211 ஆக இருந்த காசநோய் சம்பவம், 2017-ல் 204-ஆக குறைந்துள்ளது. 2016-ல் ஒரு லட்சத்திற்கு 32 ஆக இருந்த காசநோயிலான இறப்பு 2017-ல் 21 ஆக குறைந்துள்ளது;
- தொழுநோய், ஒரு லட்சம் மக்கள் தொகைக்கு ஒன்றுக்கும் குறைவாக இருக்க வேண்டும் என்பதை தேச அளவில் எய்தப்பட்டுள்ளது. 2017, மார்ச் மாதத்தில், 554 ஆக இருந்த தொழுநோய் ஒழிப்பினை எய்திய மாவட்டங்கள், 2018-ல் 571 ஆக உயர்ந்துள்ளது.
- காலா அசார் சம்பவம், அனைத்து வட்டாரங்களிலும் 10000 மக்கள் தொகைக்கு 1 நோயாளி என்ற வகையில் குறைக்கப்பட்டுள்ளது. 10000 மக்கள் தொகைக்கு 1 நோயாளி என்ற வகையில் 2016-ல் 94 ஆக இருந்த நோயால் பாதிக்கப்பட்ட மாவட்டங்கள், 2017-ல் 72 ஆக குறைந்துள்ளது; மற்றும்
- புகையிலை பயன்பாட்டின் தாக்கத்தினை குறைப்பதற்காக மேற்கொள்ளப்பட்ட நடவடிக்கைகளின் காரணமாக, 2009-10-ல் 34.6% ஆக இருந்த புகையிலை பயன்பாட்டினால் ஏற்படும் நோய்களான, புற்றுநோய், சர்க்கரைநோய், பக்கவாதம் மற்றும் இருதய நோய் போன்ற மிகப்பெரிய 4 பரவுதலற்ற நோய்கள்  மற்றும் நீண்டகால நுரையீரல் நோய்கள், 6% சராசரி புள்ளிகள் குறைந்து, 2016-17-ல் 28.6 ஆக உள்ளது.
|
சிறப்பு சேவைகள் மற்றும் கட்டுரைகள்
|
சென்னையில் வரும் 18-ஆம் தேதி வேலைவாய்ப்பு முகாம்
பட்டியலினம் மற்றும் பழங்குடியினவர்களுக்கான தேசிய தொழிற்பயிற்சி மையம், சென்னையில் வரும் 18-ஆம் தேதி காலை 9.30 மணி முதல் மாலை 4.30 மணி வரை வேலைவாய்ப்பு முகாமை நடத்துகிறது.
சென்னை சாந்தோம் நெடுஞ்சாலையில் உள்ள, பட்டியலினம் மற்றும் பழங்குடியினவர்களுக்கான தேசிய தொழிற்பயிற்சி மையத்தில் , காலை ஒன்பது 9.30 மணி முதல் மாலை 4 மணி வரை, இந்த வேலை வாய்ப்பு முகாம் நடைபெறும்.
பிபிஓ, வங்கி, காப்பீடு, மின் வர்த்தகம், கல்வி, தகவல் தொழில்நுட்பம், விளம்பரத்துறை, வேகமாக விற்பனையாகக் கூடிய நுகர்வோர் பொருட்கள் , மனிதவள மேம்பாடு, சந்தைப்படுத்துதல் மற்றும் விற்பனை உள்ளிட்ட துறைகள் சார்ந்த தனியார் நிறுவனங்களில் புதியவர்களுக்கும், அனுபவமிக்கவர்களுக்கும் வேலை வாய்ப்புகள் உள்ளன. மாதம் ரூ. 10,000 முதல் ரூ. 30,000 வரை ஊதியம் கிடைக்கும். 20 முதல் 35 வயது வரை உள்ளவர்கள் இந்த முகாமில் கலந்து கொள்ளலாம். பட்டதாரிகளுக்கும், அதைவிட அதிக கல்வித் தகுதி உடையவர்களுக்கும் முன்னுரிமை அளிக்கப்படும். எனினும், பன்னிரண்டாம் வகுப்பு தேர்ச்சி பெற்றவர்களும், தகுந்த பணிகளுக்குத் தேர்வு செய்யப்பட வாய்ப்புள்ளது.
பட்டியல் மற்றும் பழங்குடியின பிரிவுகளைச் சேரந்தவர்களுக்கு முன்னுரிமை வழங்கப்பட்டாலும், தேவையான தகுதி மற்றும் அனுபவம் பெற்றுள்ள பொதுப் பிரிவினருக்கும் முகாமில் கலந்து கொள்ள அழைப்பு விடுக்கப்பட்டுள்ளது. விருப்பமுள்ளவர்கள் நேரடியாக முகாம் நடக்கும் இடத்திற்குச் செல்லலாம் அல்லது தங்களது பெயர்களை, பட்டியலினம் மற்றும் பழங்குடியினவர்களுக்கான தேசிய தொழிற்பயிற்சி மையத்தின் வேலைவாய்ப்பு இணையதளத்தில் இலவசமாக பதிவு செய்து கொள்ளலாம். இந்த இணையதளத்தில் பதிவு செய்வதற்கு விண்ணப்பதாரர்கள் தங்களது ஆதார் அட்டை எண்ணைப் பயன்படுத்த வேண்டும்.
தங்கள் ஆவணங்களின் அசலையும், நகல்களையும் முகாமிற்கு எடுத்துச் செல்லுமாறு விண்ணப்பதாரர்கள் கேட்டுக் கொள்ளப்படுகிறார்கள்.
கூடுதல் தகவல்களுக்கு 044 24615112 என்ற கைபேசி எண்ணைத் தொடர்பு கொள்ளலாம்.
இந்தத் தகவலை, சென்னை பட்டியலின, பழங்குடியினவர்களுக்கான தேசிய தொழிற்பயிற்சி மையத்தின் பிராந்திய வேலைவாய்ப்புத் துணை அலுவலர் திரு எஸ் கே சாஹூ வெளியிட்டுள்ள செய்திக் குறிப்பில் தெரிவித்துள்ளார்.
•••••••
நாடாளுமன்ற விவகாரத்துறை அமைச்சகம்
திரு பிரகலாத் ஜோஷி தலைமையின் கீழ் நாடாளுமன்ற நல்லெண்ண தூதுக்குழுவினர் பிரேசில் செல்கின்றனர்
இந்தியா-பிரேசில் இடையே தூதரக உறவு தொடங்கி 75 ஆண்டுகள் நிறைவடைவதையொட்டி, நடைபெறும் கொண்டாட்டத்தின் ஒரு பகுதியாக மத்திய நாடாளுமன்ற விவகாரத்துறை அமைச்சர் திரு பிரகலாத் ஜோஷி தலைமையிலான 10 பேர் கொண்ட நல்லெண்ணத் தூதுக்குழுவினர், 2023, ஜூன் 11 முதல் 13 வரை பிரேசிலில் பயணம் செய்தனர்.
இது குறித்துப் பேசிய நாடாளுமன்ற விவகாரத் துறை அமைச்சகச் செயலாளர் திரு ஜி சீனிவாஸ் முதன் முறையாக நாடாளுமன்ற நல்லெண்ணத் தூதுக்குழுவினர் பிரேசில் சென்றதாகக் குறிப்பிட்டார். கடந்த 2006-ம் ஆண்டிலிருந்து பிரேசிலுடன் சிறந்த நட்புறவை பராமரிப்பதன் உயர் முக்கியத்துவத்தை இந்தப்பயணம் சுட்டிக் காட்டியுள்ளதாகக் கூறினார்.
ஜூன் 13 அன்று அக்குழுவினர், பிரேசில் நாடாளுமன்றத் தலைவர் திரு ரோட்ரிகோ ஒட்டாவியோ சோர்ஸ் பேச்சிக்கோவை சந்தித்துப் பேசினார்கள். இந்தியா-பிரேசில் இடையே நட்புறவை மேலும் அதிகரிப்பது குறித்து இரு தரப்பினரும் கருத்துகளை பரிமாறிக்கொண்டனர். இந்தியாவுக்கு நாடாளுமன்ற பிரதிநிதிகளுடன் வருகைத் தருமாறு மத்திய அமைச்சர் விடுத்த அழைப்பை அவர் ஏற்றுக்கொண்டு நன்றி தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:https://pib.gov.in/PressReleasePage.aspx?PRID=1932354
விவசாயத்துறை அமைச்சகம்
ஆண்டு இறுதி கண்ணோட்டம் 2020: வேளாண் மற்றும் விவசாயிகள் நலன் அமைச்சகம்
தொண்ணூறுகளின் தொடக்கத்தில் பொருளாதார தாராளமயமாக்கல் நடவடிக்கைகள் எடுக்கப்பட்ட போதிலும், வேளாண் துறையில் எதுவும் செய்யப்படவில்லை. எனவே, விவசாயிகளின் நலன் கருதி வேளாண் சீர்திருத்தங்களை அரசு கொண்டு வந்திருக்கிறது.
2020-ஆம் ஆண்டில் மத்திய வேளாண் மற்றும் விவசாயிகள் நலன் அமைச்சகத்தின் முக்கிய செயல்பாடுகள் வருமாறு:இத்துறைக்கான பட்ஜெட் ஒதுக்கீடு ஆறு மடங்கு உயர்த்தப்பட்டு 2020-21-ஆம் ஆண்டில் ரூ 1,34,399.77 கோடி ஆக இருந்தது. 2013-14-ஆம் ஆண்டில் வேளாண் துறைக்கான ஒதுக்கீடு வெறும் ரூ 21,933.50 கோடி மட்டுமே.2015-16-ஆம் ஆண்டு ரூ 251.54 மில்லியன் டன்களாக இருந்த உணவு தானிய உற்பத்தி, 2019-20-ஆம் வருடம் 296.65 மில்லியன் டன்களாக இது வரை இல்லாத வகையில் உயர்ந்தது.அதே போல், தோட்டக்கலை பொருட்களின் உற்பத்தியும் இது வரை இல்லாத அளவு 319.57 மில்லியன் மெட்ரிக் டன்களாக 2019-20-ஆம் ஆண்டு உயர்ந்தது.கரிப், ராபி மற்றும் இதர வணிகப் பயிர்களின் குறைந்தபட்ச ஆதரவு விலையை அரசு உயர்த்தியது. உற்பத்தி செலவை விட 50 சதவீதம் அதிகமாக கிடைக்க வேண்டும் எனும் நோக்கத்தில் விலைகள் உயர்த்தப்பட்டன.பல்வேறு பயிர்களை விவசாயிகளிடம் இருந்து குறைந்தபட்ச ஆதரவு விலையில் கொள்முதல் செய்யும் போது அவற்றுக்கு வழங்கப்படும் விலையோடு மட்டுமில்லாமல், கொள்முதல் அளவும் அதிகரிக்கப்பட்டுள்ளது.பிரதமரின் விவசாயிகள் நல நிதியின் கீழ், ரூ 1,10,000 கோடிக்கும் அதிகமான தொகை விவசாயிகளுக்கு இது வரை வழங்கப்பட்டு, 10.59 கோடி விவசாயிகள் இதன் மூலம் பலனடைந்துள்ளனர்.வேளண் துறைக்கு கடன், விவசாயிகளுக்கு மண் வள அட்டைகள், நாட்டில் இயற்கை விவசாயத்தை ஊக்கப்படுத்துவதற்கான நடவடிக்கைகள், உரத்துக்கு வேப்பம் பூச்சு ஆகிய நடவடிக்கைகள் எடுக்கப்பட்டன.வேளாண் கட்டமைப்பு நிதித் திட்டத்தின் கீழ், 1 லட்சம் கோடி ரூபாய்க்கு மத்திய நிதி வசதித் திட்டத்தைப் பிரதமர் திரு. நரேந்திர மோடி ஆகஸ்ட் 9 அன்று தொடங்கி வைத்தார்.இத்திட்டம், சமுதாய வேளாண்மையைக் கட்டமைக்கவும் அறுவடைக்குப் பிந்தைய வேளாண் கட்டமைப்புக்கும் உதவும் வகையில் வடிவமைக்கப்பட்டுள்ளது. தொடக்க வேளாண் கடன் சங்கம், வேளாண் உற்பத்தி அமைப்புகள், வேளாண் தொழில்முனைவோர் ஆகிய தரப்பினருக்கு இது உதவும். இந்த வசதிகளின் மூலம் விவசாயிகள் தங்களது உற்பத்திப் பொருள்களுக்குக் கூடுதலான மதிப்பைப் பெற முடியும்.10,000 விவசாயி உற்பத்தியாளர் அமைப்புகளை அமைத்து ஊக்குவிப்பதற்கான திட்டம் ரூ 6,865 கோடி ஒதுக்கீட்டுடன் 2020 பிப்ரவரி 29 அன்று தொடங்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1685570
------
(Visitor Counter : 190
பெட்ரோலியம் மற்றம் இயற்கை எரிவாயு அமைச்சகம்
5 கிலோ எரிவாயு உருளை இணைப்புகள்
பிரதம மந்திரி உஜ்வாலா திட்டத்தின் கீழ் வாடிக்கையாளர்கள் 5 கிலோ அல்லது 14.2 கிலோ எடை கொண்ட எரிவாயு இணைப்புகளை தேர்வு செய்ய வாய்ப்பு அளிக்கப்படுவதாக மத்திய பெட்ரோலியத்துறை இணையமைச்சர் திரு.ராமேஸ்வர் தெலி கூறியுள்ளார்.
மக்களவையில் எழுத்து மூலம் அளித்த பதிலில் அவர் தெரிவித்திருப்பதாவது;
01.01.2022 நிலவரப்படி எண்ணெய் நிறுவனங்கள் பிரதம மந்திரி உஜ்வாலா திட்டப் பயனாளிகளுக்கு 8.1 லட்சம் 5 கிலோ இணைப்புகளை விடுவித்துள்ளது. இது தவிர எண்ணெய் நிறுவனங்கள் பயனாளிகளுக்கு 14.2 கிலோ மற்றும் 5 கிலோ உருளையை தேர்வு செய்யும் வாய்ப்பையும் வழங்கியுள்ளது. 14.2 கிலோ உருளைப் பயனாளிகளில் 7.69 லட்சம் பேர் 5 கிலோ உருளைக்கு மாறியுள்ளனர்.
01.01.2022 நிலவரப்படி 1.08 கோடி எல்பிஜி வாடிக்கையாளர்கள் தங்களது மானியத்தை தானாக முன்வந்து விட்டுக் கொடுத்துள்ளனர். தமிழகத்தில் 6,73,958 பேரும், புதுச்சேரியில் 16,553 பேரும் மானியத்தை விட்டுக் கொடுத்துள்ளனர்.
சட்டம் மற்றும் நீதித்துறை அமைச்சகம்
அலகாபாத் உயர்நீதிமன்றத்திற்கு கூடுதல் நீதிபதிகள் நியமனம்
அலகாபாத் உயர்நீதிமன்ற கூடுதல் நீதிபதிகளாக வழக்கறிஞர்கள் பிரசாந்த் குமார், மஞ்சிவ் சுக்லா, அருண்குமார் சிங் தேஷ்வால் ஆகியோரை நியமிக்க குடியரசுத்தலைவர் ஒப்புதல் அளித்துள்ளார். அவர்கள் பொறுப்பேற்ற நாளிலிருந்து இரண்டு ஆண்டுகளுக்கு பதவி வகிப்பார்கள்.